77. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 300 της 26 Ιουλ./17 Αυγ. 1983 (ΦΕΚ Α΄ 108) Τήρηση δεύτερου αρχείου με μικροφωτογράφηση στο Υποθηκοφυλακείο Πειραιώς. ΄Εχοντας υπόψη: Α)Τις διατάξεις του άρθρ. 14 του Ν.Δ. 4201/1961 «περί τροποποιήσεως και συμπληρώσεως του Οργανισμού των Υποθηκοφυλακείων του Κράτους κ.λπ.» (ΦΕΚ 175/1961) και του Ν.Δ. 1196/1972 «περί της δια μικροφωτογραφιών τηρήσεως των αρχείων των Δημοσίων Υπηρεσιών, Ν.Π.Δ.Δ. και Οργανισμών Τοπικής Αυτοδιοικήσεως και της αποδεικτικής αυτών ισχύος» (ΦΕΚ 109/1972, τ.Α΄) Β)Την αριθ. 873/1982 γνωμοδότηση του Συμβουλίου Επικρατείας, με πρόταση των Υπουργών Δικαιοσύνης, Προεδρίας Κυβερνήσεως και Οικονομικών, αποφασίζουμε: ΄Αρθρ.1.-1.Καθιερώνεται η τήρηση δευτέρου αρχείου στο Υποθηκοφυλακείο Πειραιώς με μικροφωτογράφηση. 2.Μικροφωτογραφίες σύμφωνα με τις διατάξεις του παρόντος είναι οι απεικονίσεις σε μικροφωτοταινίες που πραγματοποιούνται με τη φωτογραφική μέθοδο. 3.Οι μικροφωτογραφίες έχουν ίση αποδεικτική δύναμη με τα πρωτότυπα που μικροφωτογραφήθηκαν. Την ίδια δύναμη έχουν και τα αντίγραφα που εξάγονται από τις μικροφωτογραφίες, αφού η ακρίβεια αυτών βεβαιωθεί από τα αρμόδια κατά Νόμο όργανα για την έκδοση αντιγράφων. 4.Οι κείμενες διατάξεις περί των τελών χαρτοσήμου που καταβάλλονται στις περιπτώσεις εκδόσεως αντιγράφων δεν θίγονται από το Δ/γμα αυτό. ΄Αρθρ.2.-1.Τα βιβλία που υπόκεινται σε μικροφωτογράφηση είναι:α)τα βιβλία Μεταγραφών Ευρετήρια Μερίδων, Γενικά Αλφαβητικά Ευρετήρια, το βιβλίο Κατασχέσεων, Διεκδικήσεων, Υποθηκών, και το Γενικό Βιβλίο Εκθέσεων, β)κάθε άλλο βιβλίο ή έγγραφο που κρίνει η αρμόδια τριμελής επιτροπή του επόμενου άρθρου ότι είναι απαραίτητο να μικροφωτογραφηθεί επειδή έχει ιδιαίτερη σπουδαιότητα για την υπηρεσία ή υπάρχει έννομο συμφέρον για τα πρόσωπα στα οποία αναφέρεται. 2.Η μικροφωτογράφηση των παραπάνω βιβλίων και εγγράφων γίνεται στο χώρο του Καταστήματος της Υπηρεσίας από Υπηρεσία μικροφωτογραφήσεως που ανήκει στο Δημόσιο ή Ν.Π.Δ.Δ. είτε ανατίθεται σε τρίτους αφού τηρηθεί η σχετική νόμιμος διαδικασία. Τα υλικά που χρησιμοποιούνται για τη μικροφωτογράφηση πρέπει να πληρούν τις καλλίτερες προδιαγραφές. Η εκτύπωση γίνεται σε δύο αντίτυπα από αυτά το ένα φυλάσσεται στο Υποθηκοφυλακείο και το άλλο σε άλλο ασφαλή χώρο. ΄Αρθρ.3.-1.Με απόφαση του Υπουργού Δικαιοσύνης συγκροτείται μία ή περισσότερες τριμελείς επιτροπές, κάθε μία από τις οποίες αποτελείται από τον Προϊστάμενο του Υποθηκοφυλακείου ή τον αναπληρωτή του, ένα δικαστικό λειτουργό και ένα ανώτερο υπάλληλο του Υποθηκοφυλακείου, μετά από πρόταση του Προϊσταμένου. Έργο της Επιτροπής είναι ο έλεγχος της γνησιότητας των βιβλίων και εγγράφων που μικροφωτογραφούνται και η με αυτοπρόσωπη επίβλεψη εξασφάλιση της μικροφωτογραφήσεως των βιβλίων και εγγράφων αυτουσίων στις μικροφωτοταινίες. 2.Η Επιτροπή κατά τη διάρκεια της μικροφωτογραφήσεως συντάσσει δύο πρακτικά ένα που διαπιστώνει τη γνησιότητα των προς μικροφωτογράφηση αρχείων το οποίο μικροφωτογραφείται και τίθεται στην αρχή της μικροφωτοταινίας και το άλλο που βεβαιώνει ότι η μικροφωτογράφηση έγινε με αυτοπρόσωπη επίβλεψη της Επιτροπής και το οποίο μικροφωτογραφείται και τίθεται στο τέλος της μικροφωτοταινίας. (Αντί για τη σελ. 508,43(α) Σελ. 508,43(β) Τεύχος Η101-Σελ. 89 Οργανισμός Υποθηκοφυλακείων 6.Η.α.76-77 3.Η ίδια Επιτροπή κρίνει αν είναι τεχνικά εύκολη η μικροφωτογράφηση και η ανάγνωση του πρωτοτύπου ως και η έκδοση ευανάγνωστων αντιγράφων. Τα πολύ κατεστραμένα εξαιρούνται της μικροφωτογραφήσεως. Τα πρωτότυπα που κατά την κρίση της Επιτροπής έχουν περιορισμένη φθορά μικροφωτογραφούνται και ισχύει και γι’ αυτά η παρ. 3 του άρθρ. 1 του παρόντος. Και στις δύο περιπτώσεις πρέπει να γίνει ειδική μνεία στα τηρούμενα πρακτικά. ΄Αρθρ.4.-Μετά τη μικροφωτογράφηση των βιβλίων και εγγράφων που αναφέρονται στο άρθρ. 2 του παρόντος με φροντίδα του προέδρου της Επιτροπής στο τέλος κάθε βιβλίου ή εγγράφου τίθεται σφραγίδα με τις λέξεις «μικροφωτογραφήθηκε την ………………………..» και υπογραφή των μελών της Επιτροπής.